text: পরম বিশিষ্ট সেবা পদক (পিভিএসএম ) হল ভারতের একটি সামরিক পুরস্কার। এটি ১৯৬০ সালে প্রবর্তিত হয়েছিল এবং শান্তিকালীন সময়ে অসামান্য সেবার স্বীকৃতি হিসাবে এই পুরস্কার দেয়া হয়। এই পুরস্কার মরণোত্তরভাবেও ভূূূষিত করা হতে পারে। দেশরক্ষায় নিযুক্ত সেনা, সহায়ক ও সংরক্ষিত বাহিনী, নার্সিং অফিসার এবং নার্সিং সেবার অন্যান্য সদস্য এবং আইনগতভাবে গঠিত সশস্ত্র বাহিনীসহ ভারতীয় সশস্ত্র বাহিনীর সকল স্তর এই পুরস্কারের জন্য যোগ্য।
  
  নকশা 
  পদকটি গোলাকার আকারের, যার ব্যাস ৩৫ মিমি  এবং এটি স্ট্যান্ডার্ড ফিটিংসহ একটি সমতল অনুভূমিক দণ্ডে লাগানো থাকে। এটি সোনার প্রলেপ দিয়ে তৈরি। পদকের বিপরীত দিকে একটি পাঁচ-পয়েন্টযুক্ত তারকা রয়েছে এবং এর সম্মুখে ভারতের রাষ্ট্রীয় প্রতীক রয়েছে এবং চক্রবেড়ের পাশে হিন্দিতে লেখা খোদিত রয়েছে। রিব্যান্ডটি সোনালী বর্ণের, যার মাঝে একটি গাঢ় নীল ফিতা রয়েছে যা দিয়ে এটিকে দুটি সমান অংশে বিভক্ত করা হয়েছে। যদি পদকপ্রাপ্ত কোনও ব্যক্তিকে পরবর্তীকালে আবার পদক প্রদান করা হয়, তবে পরবর্তী পুরস্কারে একটি দণ্ড রিব্যান্ডের সাথে সংযুক্ত হবে। এই জাতীয় প্রতিটি দণ্ডের জন্য, একটি প্যাটার্নযুক্ত একটি ক্ষুদ্র প্রতীক রিব্যান্ডে যুক্ত করার জন্য সরকার দ্বারা অনুমোদিত হবে।
  
  আরো দেখুন 
   অতি বিশিষ্ট সেবা পদক
   বিশিষ্ট সেবা পদক
   সর্বোত্তম যুদ্ধ সেবা পদক
   উত্তম যুদ্ধ সেবা পদক
   যুদ্ধ সেবা পদক
  
  তথ্যসূত্র
  
  বহিঃসংযোগ
   ভারত-রক্ষক.কম: বিশিষ্ট সেবা পদক এবং সর্বোত্তম যুদ্ধ সেবা পদক
  
  বিষয়শ্রেণী:ভারতের সামরিক পুরস্কার ও সম্মাননা
title: পরম বিশিষ্ট সেবা পদক